CELEX: 62018CA0627
Language: sl
Date: 2020-04-30 00:00:00
Title: Zadeva C-627/18: Sodba Sodišča (drugi senat) z dne 30. aprila 2020 (predlog za sprejetje predhodne odločbe Tribunal Administrativo e Fiscal de Coimbra – Portugalska) – Nelson Antunes da Cunha, Lda/Instituto de Financiamento da Agricultura e Pescas IP (IFAP) (Predhodno odločanje – Državne pomoči – Člen 108 PDEU – Shema pomoči, nezdružljiva z notranjim trgom – Odločba Evropske komisije, s katero se odreja izterjava nezakonite pomoči – Uredba (EU) 2015/1589 – Člen 17(1) – Desetletni zastaralni rok – Uporaba za pristojnosti Komisije glede izterjave – Člen 16(2) in (3) – Nacionalna ureditev, ki določa krajši zastaralni rok – Načelo učinkovitosti)

20.7.2020   
            
            
               SL
            
            
               Uradni list Evropske unije
            
            
               C 240/8
            
         
      Sodba Sodišča (drugi senat) z dne 30. aprila 2020 (predlog za sprejetje predhodne odločbe Tribunal Administrativo e Fiscal de Coimbra – Portugalska) – Nelson Antunes da Cunha, Lda/Instituto de Financiamento da Agricultura e Pescas IP (IFAP)
      (Zadeva C-627/18) (1)
      
      (Predhodno odločanje - Državne pomoči - Člen 108 PDEU - Shema pomoči, nezdružljiva z notranjim trgom - Odločba Evropske komisije, s katero se odreja izterjava nezakonite pomoči - Uredba (EU) 2015/1589 - Člen 17(1) - Desetletni zastaralni rok - Uporaba za pristojnosti Komisije glede izterjave - Člen 16(2) in (3) - Nacionalna ureditev, ki določa krajši zastaralni rok - Načelo učinkovitosti)
      (2020/C 240/10)
      Jezik postopka: portugalščina
      
         Predložitveno sodišče
      
      Tribunal Administrativo e Fiscal de Coimbra
      
         Stranki v postopku v glavni stvari
      
      
         Tožeča stranka: Nelson Antunes da Cunha, Lda
      
         Tožena stranka: Instituto de Financiamento da Agricultura e Pescas IP (IFAP)
      
         Izrek
      
      
                  1.
               
               
                  Člen 17(1) Uredbe Sveta (EU) 2015/1589 z dne 13. julija 2015 o določitvi podrobnih pravil za uporabo člena 108 Pogodbe o delovanju Evropske unije je treba razlagati tako, da se desetletni zastaralni rok, ki je v tej določbi predviden za izvajanje pristojnosti Komisije na področju izterjave pomoči, uporablja samo za razmerja med Komisijo in državo članico, na katero je naslovljena odločba o vračilu, ki jo izda ta institucija.
               
            
                  2.
               
               
                  Člen 16(2) Uredbe št. 2015/1589, v skladu s katerim pomoč, ki se vrne, vključuje obresti, in načelo učinkovitosti iz odstavka 3 tega člena je treba razlagati tako, da nasprotujeta temu, da se v zvezi z izterjavo teh obresti uporabi nacionalni zastaralni rok, kadar je ta rok potekel še pred sprejetjem odločbe Komisije, s katero je bila ta pomoč razglašena za nezakonito in s katero je bila odrejena izterjava navedene pomoči, ali kadar je ta zastaralni rok potekel predvsem zaradi zamude nacionalnih organov pri izvrševanju te odločbe.
               
            
         (1)  UL C 455, 17.12.2018.